الإدعاء
- بوست منتشر بشكل كبير جدًا بيقول "اتقبض علي "هشام عشماوي" المسؤول عن تنفيذ عملية قتل النائب العام وتم إثبات براءة التسع شباب اللي تم أعدامهم بس بعد ما ماتوا!!"، ده بجانب إن كتير من المواقع الإخبارية المصرية والعربية نشرت إن هشام عشماوي، اللي سلمته ليبيا لمصر عشان يتحاكم في عدد من قضايا الإرهاب، متهم في قضية اغتيال النائب العام السابق هشام بركات.
– الكلام ده غير صحيح. هشام عشماوي غير متهم في قضية اغتيال النائب العام السابق هشام بركات. عدد المتهمين في قضية النائب العام السابق 67 متهم ليس من بينهم هشام عشماوي، وكمان الأحكام اللي صدرت على المتهمين مفيش فيها ذكر لهشام عشماوي. ✅✅
– هشام عشماوي متهم في عدد كبير من القضايا من أبرزها:
1- قضية محاولة اغتيال وزير الداخلية الأسبق اللواء أحمد محمد إبراهيم عام 2013.
2- قضية “أنصار بيت المقدس 3” واللي بتضم عدد من الوقائع منها تفجير القنصلية الإيطالية بالقاهرة ومقر الأمن الوطني بشبرا الخيمة ومحاولة اغتيال المحامي العام الأول لنيابة أمن الدولة (صدر ضده حكم غيابي بالإعدام).
– كمان على عكس ما هو شائع ومذكور في عدد من المواقع الإخبارية فهشام عشماوي غير متهم في قضية هجوم الواحات 2017.